stanford-oval/wikipedia huggingface dataset:
The Four Freshmen in Person

| The Four Freshmen in Person The Four Freshmen |
| --- | --- | --- |

Livealbumin tiedot
 Äänitetty : Compton Junior College, Kalifornia
 Julkaistu: 1958
 Formaatti: LP
 Tyylilaji: iskelmä
 Kesto: 40.51
 Levy-yhtiö: Capitol Records
The Four Freshmenin muut julkaisut
| Voices In Latin 1958 | The Four Freshmen in Person 1958 | Voices in Love 1958 |
The Four Freshmen in Person on yhdysvaltalaisen The Four Freshmen -laulu- ja soitinyhtyeen musiikkialbumi. Se on äänitetty yhtyeen konsertoidessa Kaliforniassa Compton Junior Collegessa. Kansitekstin mukaan mukana on yhtyeen suurimpia hittejä uusina sovituksina sekä uusia kappaleita. Yhtye on ollut suosituin esiintyjä college-konserteissa ympäri Amerikkaa.
Levy-yhtiö on Capitol Records ja alkuperäinen julkaisuvuosi on 1958. Euroopan markkinoille LP-levyjä on valmistanut Englannissa E.M.I. Records Limited.
Kappaleet > A-puoli

Somebody Loves Me – 1.32  (Gershwin – DeSylva – MacDonald) Chappell. BIEM. NCB
In This Whole Wide World – 2.58  (Roland – Cascales) Mecolico
Holiday – 3.03  (Gene Roland) Mecolico. NCB
Sweet Lorraine – 2.14  (Burwell – Parish) Lawrence Wright
You've Got Me Cryin' Again – 3.35  (Jones – Newman) Chappell & Co.
My Heart Stood Still – 1.57  (Rodgers – Hart) Chappell. BIEM. NCB
Old Folks – 3.26  (Robison – Hill) Feldman. BIEM. NCB
Day by Day – 1.48  (Stordahl – Weston – Cahn) New World. Chappell. BIEM
Kappaleet > B-puoli

Malaya – 3.51  (Meyer – Piller) Mecolico
Indian Summer – 2.59  (Herbert – Dubin, sov. Nelson Riddle) Chappell. BIEM. NCB
Them There Eyes – 2.39  (Pinkard – Tracey – Tauber) Francis Day. BIEM. NCB
Circus – 3.25  (Alter – Russell) Anglo Pic
It's a Blue World – 3.19  (Wright – Forrest) Bradbury Wood. BIEM. NCB
Mr. B's Blues – 3.57  (Billy Eckstine) Aberbach. BIEM. Mecolico. NCB
Yleistä kappaleista

Ääninäytteet
Näyte (1:25) kappaleesta.
Äänitiedostojen kuunteluohjeet
"Somebody Loves Me" on swing-kappale, joka on avannut lähes jokaisen The Four Freshmenin konsertin. Trumpettisoolon esittää Ken Albers.
"In This Whole Wide World" on balladi, jonka lyhyen soolon laulaa Albers. Kvartetti päättää kappaleen "herkulliseen" dissonanssiin, jollaisista "the Frosh" on tunnettu.
Kappaleen "Holiday" juontaa Ross Barbour. Bob Flanigan soittaa pasuunasoolon ja laulusta vastaa Don Barbour. Hän soittaa myös kitaraa.
Kappaleella "Sweet Lorraine" on yleisöä hauskuttava juonto ja Ross Barbourin esittämä "Leroy"-tyyppinen vauvaäänen imitaatio.
Hitaalla kappaleella "You've Got Me Cryin' Again" on Ken Albersin trumpettisoolo. Albersia on tuolloin pidetty yhtenä parhaista modernin jazzin puhallinsoittajista.
Kappaleella "My Heart Stood Still" Ross Barbour huvittaa yleisöä ja laulaa sooloa. Ken Albers soittaa mellofonia.
"Old Folks" on hidas kappale, todellinen "show-stopper", jonka juontaa Ross Barbour ja soololaulusta vastaa hänen veljensä Don.
"Day by Day" on yhtyeen nopeatempoinen vakionumero ja sen alussa on Bob Flaniganin pasuunalla soittama intro.
Kakkospuolen avauskappaleella "Malaya" laulaa matalaääninen Don Barbour. Puhallinosuuksista vastaavat Flanigan ja Albers.
Kauniin "Indian Summer" -kappaleen on yhtyeelle sovittanut Nelson Riddle. Kansitekstin mukaan se on kaikkien aikojen vaativimpia.
Nopeatempoisen ja villin "Them There Eyes" -kappaleen sooloa laulaa Ross Barbour. Mukana on Albersin mellofoni- ja Flaniganin basso-osuus. Kappaleella on kaksoislopetus.
"Circus"-kappaleella on Ross Barbourin ja Bob Flaniganin trumpettiosuudet. Soololaulajana toimii Don Barbour.
Hitaan "It's a Blue World" -kappaleen kvartetti esittää neliäänisesti. Bassotaustasta vastaa Flanigan. Kappale edustaa yhtyettä tyypillisimmillään.
Billy Eckstinen tekemä "Mr. B's Blues" on ensimmäinen kappale, jonka The Four Freshmen on levyttänyt Capitol-yhtiölle. Se on yleisön suosikkeja. Albers säestää aluksi trumpetilla Don Barbourin lauluosuutta ja vaihtaa sitten mellofoniin. Flanigan liittyy mukaan pasuunalla ja tämä vauhdikas kappale päättää konserttitaltioinnin.
Kokoonpano

The Four Freshmen:
Ken Albers – laulu, trumpetti, mellofoni, basso
Ross Barbour – laulu, rummut
Bob Flanigan – laulu, basso, vetopasuuna
Don Barbour – laulu, kitara
Orkesteria johtaa Dick Reynolds.
Tietomurto

Tietomurrolla tarkoitetaan oikeudetonta murtautumista tietojärjestelmään.  Tietomurroissa voidaan hyödyntää teknologian haavoittuvuuksia tai käyttäjän toimia. Tietomurrot voivat kohdistua muun muassa yrityksiin tai yksityishenkilöihin.
Tietomurto rikoslaissa

Tietomurto on Suomen rikoslain 38 luvun 8 §:n mukaan rangaistava teko.
Tietomurrosta tuomitaan se, joka käyttämällä hänelle kuulumatonta käyttäjätunnusta taikka turvajärjestelyn muuten murtamalla oikeudettomasti tunkeutuu tietojärjestelmään, jossa sähköisesti tai muulla vastaavalla teknisellä keinolla käsitellään, varastoidaan tai siirretään tietoja, taikka sellaisen järjestelmän erikseen suojattuun osaan. Tietomurrosta tuomitaan myös se, joka tietojärjestelmään tai sen osaan tunkeutumatta teknisen erikoislaitteen avulla tai muuten teknisin keinoin turvajärjestelyn ohittaen, tietojärjestelmän haavoittuvuutta hyväksi käyttäen tai muuten ilmeisen vilpillisin keinoin oikeudettomasti ottaa selon tietojärjestelmässä olevasta tiedosta. Tietomurrosta tuomitaan sakkoon tai vankeuteen enintään kahdeksi vuodeksi. Syyteoikeus tietomurrosta vanhentuu viidessä vuodessa. Tietomurrosta tuomitun maksettavaksi määrätään usein lisäksi huomattava vahingonkorvaus.[lähde? ] Jo tietomurron yritys on rangaistava teko.
Jos tietomurto tehdään osana järjestäytyneen rikollisryhmän toimintaa tai erityisen suunnitelmallisesti ja tietomurto on myös kokonaisuutena arvostellen törkeä, rikoksentekijä on tuomittava törkeästä tietomurrosta sakkoon tai vankeuteen enintään kolmeksi vuodeksi.
Thyra Frank

| Thyra Frank> Tanskan vanhusministeri |
| --- | --- |
 Lars Løkke Rasmussenin III hallitus 28. marraskuuta 2016 – 27. kesäkuuta 2019  
Edeltäjä:  Sophie Løhde
Seuraaja:  Magnus Heunicke
Kansankäräjäedustaja
 2011–2015  
Henkilötiedot
Koko nimi:  Thyra Frank Rasmussen
Syntynyt: 10. toukokuuta 1952 (ikä 72) Skørping, Tanska
Ammatti:  sairaanhoitaja, poliitikko
Tiedot
Puolue:  Liberaali allianssi
Kunnianosoitukset:  Dannebrogin ritarikunta
Thyra Frank Rasmussen (s. 10. toukokuuta 1952 Skørping) on tanskalainen entinen Liberaalin allianssin poliitikko. Hän istui kansankäräjillä vuosina 2011–2015 ja toimi Tanskan vanhusministerinä vuosina 2016–2019.
Thyra Frank on koulutukseltaan sairaanhoitaja, ja hän toimi vuodesta 1988 lähtien palvelukodin johtajana Frederiksbergissä. Hänen johdollaan asukkaiden elämänlaatu ja elinikä kasvoivat, ja hän sai laajaa mainetta sekä useita palkintoja. Hänet on muun muassa nimetty Dannebrogin ritarikuntaan.
Aiheesta muualla

Thyra Frank Tanskan kansankäräjien verkkosivuilla (tanskaksi)
Thyra Grotenfelt

Thyra Kotkatlahti-Grotenfelt (15. toukokuuta 1912 Helsinki – 11. toukokuuta 1978 Helsinki) oli suomalainen ruotsin kielellä kirjoittanut runoilija.
Teoksia

Nimellä Thyra Grotenfelt:
En vindstilla skog : dikter. Schildt, Helsingfors 1944
Nimellä Thyra Kotkatlahti-Grotenfelt:
Helsingin kauppakoulu 70-vuotias / Helsingfors handelsskola 70 år. Helsingin kauppakoulu, Helsinki 1952
Lär er finska 1 ; med teckningar av Henrik Tikkanen. Söderström, Helsingfors 1952, 2. uppl. 1953, 3. uppl. 1955, 4. utvidgade uppl. 1960
Lär er finska 2 ; med teckningar av Henrik Tikkanen. Söderström, Helsingfors 1952, 2. uppl. 1953, 3. utvidgade uppl. 1957, 4. uppl. 1961, 5. uppl. 1964
The Ulkopolitist

The Ulkopolitist on kansainvälistä politiikkaa käsittelevä verkkolehti, jonka tarkoituksena on elävöittää suomalaista ulkopoliittista keskustelua. Verkkolehti perustettiin Helsingissä huhtikuussa 2011. Syksystä 2016 lähtien sen alkujaan kahdeksan hengen toimituskunta kasvoi voimakkaasti. Verkkolehteen kirjoittaa ja sitä toimittaa yhteensä yli 60 ulkopolitiikkaan ja kansainväliseen politiikkaan erikoistunutta nuorta tutkijaa. Viikoittain verkkolehdessä ilmestyy kahdesta neljään uutta artikkelia.
Kirjoittajat

Alkujaan osa The Ulkopolitistin kirjoittajista kirjoitti nimimerkin takaa, mutta syksystä 2014 lähtien kirjoitukset ovat ilmestyneet kirjoittajien omilla nimillä. The Ulkopolitist käytti nimimerkkejä protestina toisaalta päivystävän dosentin syndroomalle ja toisaalta painottaakseen kirjoitusten sisältöä kirjoittajan identiteetin sijaan. Lähes kolme vuotta nimimerkkejä käytettyään Ulkopolitist perusteli niistä luopumista entistä suuremmalla moniäänisyydellä ja keskustelun vahvistamisella linkittämällä tekstejä vahvemmin kirjoittajiensa myös muissa medioissa tekemiin kannanottoihin.
The Ulkopolitistin vieraskynäilijöihin ja aiempiin kirjoittajiin kuuluvat vasemmistonuorten puheenjohtaja Li Andersson, kansanedustaja Lasse Männistö (kok.), professori Hiski Haukkala, Lauri Kangasniemi, Eero Wahlstedt, Niklas Saxén, Otto Stenius (o.s. Kivinen), Ilmari Käihkö, Antti Paronen, Susanna Hast, Kaisa Toroskainen, Niina Nykänen, Lauri Tainio, Aino Friman, Tuomas Salminen, Antti Kirkkala, Tom Henriksson, Alexandra Soininen ja Joni Karjalainen, sekä nimimerkki 'Kalashnikov ja kukkamekko'.
Haastattelut

Perinteisten artikkeleiden, kommenttien ja asiantuntija-analyysien lisäksi The Ulkopolitist on myös tehnyt haastatteluja. Haastateltuihin kuuluvat Carl Haglund (rkp.), presidentti Martti Ahtisaari, Ville Niinistö (vihr.) ja Mikael Jungner (sdp).
Eduskuntavaalit 2015
Keväällä 2015 The Ulkopolist haastatteli kahdeksaa suurinta eduskuntapuoluetta näiden ulko- ja turvallisuuspoliittisesta linjasta. Haastatteluihin osallistuivat Päivi Räsänen (kd), Carl Haglund (rkp), Paavo Arhinmäki (vas), Ville Niinistö (vihr), Olli Rehn (kesk), Timo Soini (ps), Erkki Tuomioja (sdp) ja Alexander Stubb (kok).
The Ulkopolitist muualla > Kultaranta

The Ulkopolitistin kirjoittaja Matti Pesu osallistui tasavallan presidentti Sauli Niinistön Suomen ulkopolitiikkaa käsitteleviin Kultarannan keskusteluihin 2014. Tämän pohjalta Pesua haastateltiin A-Studiossa.
The Ulkopolitist muualla > Aamulehti

Vuoden 2012 presidentinvaalien jälkeen Aamulehdessä julkaistiin The Ulkopolitistin avoin kirje juuri presidentiksi valitulle Sauli Niinistölle. Kirjeessä The Ulkopolitistin kirjoittivat esittivät Niinistölle työlistaa Suomen ulkopolitiikan tärkeimmistä aiheista.
The Ulkopolitist muualla > Ulkopoliittisen keskustelun kritiikki

The Ulkopolitist arvosteli Suomen Kuvalehden vieraskynässä toukokuussa 2012 suomalaista ulkopoliittista keskustelua muun muassa sisäänpäinkääntyneisyydestä, konsensusperinteestä ja asiantuntijakultista. Kirjoitus peräänkuulutti tilanteen korjaamista aktiivisemman blogosfäärin eli verkkopohjaisen keskustelun kautta. Ulkopolitiikan alalla verkkopohjaista keskustelua kuitenkin käydään Suomessa varsin vähän, joten The Ulkopolitistin mukaan "varsinaisesta blogosfääristä puhuminen on vielä ennenaikaista".selvennä Ulkopoliittisen instituutin vanhempi tutkija Katri Pynnöniemi epäili vastineessaan The Ulkopolitistin yksinkertaistavan liikaa ja tekevän blogosfääristä eräänlaisen "keskustelun ideaalitilan".
Aiheesta muualla

Mikä ulkopolitist?
Tervasoutu

Tervasoutu on Oulujoella vuosittain järjestettävä tapahtuma, jossa tervaveneillä soudetaan joen yläjuoksulta Ouluun kulkenutta perinteistä tervankuljetusreittiä.
Veneet ovat perinteisten tervaveneiden mallisia 10–15 hengen veneitä. Vuonna 2007 venekuntia oli 27 kappaletta.
Reitti lähtee Oulujärven suulta Vaalasta, kulkee Utajäven ja Muhoksen läpi, ja päättyy Ouluun. Voimalaitospadot kierretään maitse. Oulun Kilpaveljet ry on järjestänyt tapahtuman vuodesta 1984 lähtien yleensä viikkoa ennen juhannusta.
Thmuis

| Thmuis> Θμουίς.Sijainti |
| --- | --- |
 Thmuis
Koordinaatit:  30°56′08″N, 31°31′01″E
Valtio:  Egypti
Paikkakunta:  Tell el-Timai, Madinet Tami Al Amdid, Al Senbilawin, Al-Daqahliyya
Historia
Tyyppi:  kaupunki
Kulttuuri:  antiikki
Valtakunta:  muinaisen Egyptin dynastiat Ptolemaiosten valtakunta Rooman valtakunta Bysantin valtakunta
Alue:  Mendesios, Delta, Egypti
Aiheesta muualla
  Thmuis Commonsissa 
Infobox OKNimi-testi OK: 
Thmuis (m.kreik. Θμουίς, Thmūis tai Thmouis) eli Ta-maut (egypt. Tꜣ-mꜣwt, kopt. Ⲑⲙⲟⲩⲓ) oli kaupunki muinaisessa Egyptissä. Se sijaitsi Ala-Egyptissä eli Niilin suistossa ja kuului Mendesioksen nomokseen. Kaupungin rauniokumpu eli tell tunnetaan nimellä Tell el-Timai.
Maantiede

Thmuis sijaitsi kanavan varrella Niilin Tanitikos- ja Mendesios-suuhaarojen (Taniksen ja Mendesin suuhaarojen) välillä. Sen ympärillä oli soista maastoa, ja niin sen olemassaolo oli suuressa määrin riippuvainen kanavoinneista ja patovallituksista. Mendesin kaupunki sijaitsi vain noin puolen kilometrin päässä Thmuisista, ja kaupungit muodostavat historiassa eräänlaisen kaksoiskaupungin. Nykyisin Thmuisin rauniot ovat lähellä Al-Mansuran kaupunkia.
Historia

Thmuis oli alun perin oman Thmuitesin nomoksensa pääkaupunki. Herodotoksen aikaan nomos oli yhdistetty Mendesioksen nomokseen. Tämä oli mitä todennäköisimmin seurausta siitä, että Mendes oli tuohon aikaan suurempi kaupunki, sekä siitä, että kaupungeilla oli yhteinen kultti, jonka kohteena oli vuohenhahmoinen Banebdjedet- eli Mendes-jumala. Kreikkalaiset yhdistivät jumalan Paniin.
Thmuis kukoisti hellenistiseltä kaudelta lähtien, jolloin se syrjäytti Mendesin, jonka paikka jäi asumattomaksi mahdollisesti Niilin uomassa tapahtuneiden muutosten vuoksi. Tituksen johtama Rooman armeija kokoontui Thmuisiin ensimmäisen juutalaissodan aikaan vuonna 70 jaa. ennen hyökkäystä Jerusalemiin.
Thmuis kukoisti vielä myöhemmällä roomalaisella tai varhaisella bysanttilaisella kaudella 300-luvulla jaa. keisareiden Valentinianuksen ja Theodosius Suuren aikana. Tuolloin sillä oli oma hallintonsa, joka ei ollut Aleksandrian alaisuudessa. Ammianus Marcellinus kutsui kaupunkia yhdeksi Egyptin merkittävimmistä tuolloin.
Varhaisella kristillisellä kaudella kaupunki oli piispanistuin. Sen tunnetuin piispa on Serapion Thmuislainen, jota ortodoksinen kirkko kunnioittaa pyhänä. Kaupunki vaikuttaa tulleen hylätyksi arabikaudella vuonna 831 verokapinan tukahduttamisen jälkeen.
Rakennukset ja löydökset

Tell el-Timai on yksi Niilin suiston suurimpia kaupungin rauniokumpuja. Kaupungin paikalta on löydetty muun muassa hellenistiselle kaudelle ajoittuvan, Ptolemaios II:n rakennuttaman temppelikokonaisuuden rauniot. Se on mahdollisesti ollut omistettu jumalattareksi korotetulle kuningatar Arsinoe II:lle. Paikalta on löydetty myös muun muassa hautoja ja sarkofageja.
Aiheesta muualla

Kuvia tai muita tiedostoja aiheesta Thmuis Wikimedia Commonsissa
Tell Timai Archaeological Project (englanniksi)
Kuningatar Berenike II:sta esittävä mosaiikki Thmuisista. Tekijä Sofilos, n. 200 eaa. Kreikkalais-roomalainen museo, Aleksandria.
The Fourth World

| The Fourth World Kara’s Flowers |
| --- | --- | --- |

Studioalbumin tiedot
 Julkaistu: 19. elokuuta 1997
 Formaatti: CD, vinyyli, kasetti
 Tuottaja(t): Rob Cavallo
 Tyylilaji: alternative rock, poprock
 Kesto: 41.49
 Levy-yhtiö: Reprise Records
Maroon 5:n muut julkaisut
| We Like Digging? 1995 | The Fourth World 1997 | Songs About Jane 2002 |
Singlet albumilta The Fourth World
 ”Soap Disco” Julkaistu: 22. heinäkuuta 1997
The Fourth World on toinen studioalbumi (ensimmäinen levy-yhtiön kautta) yhdysvaltalaiselta Kara’s Flowers -yhtyeeltä, joka myöhemmin sai enemmän menestystä nimellä Maroon 5. Se julkaistiin 19. elokuuta 1997. Albumilla on 11 kappaletta, ja Japanin versiossa yksi bonuskappale. Albumin on tuottanut Rob Cavallo.
Yhtye, joka aiemmin oli julkaissut yhden omakustannelevyn We Like Digging? (1995) teki levytyssopimuksen Reprise Records -levy.yhtiön kanssa. The Fourth World, ja sen ainoa single ”Soap Disco” eivät menestyneet kaupallisesti, ja yhtye jätti levy-yhtiön seuraavana vuonna.
Albumin musiikillinen tyyli on huomattavasti rock-painoisempaa, kuin Maroon 5:n tulevilla julkaisuilla. Vuonna 2020 albumista julkaistiin rajoitettu vinyyliversio.
Kappaleet

Musiikkinäyte
Kertosäe albumin ainoasta singlestä, ”Soap Disco”.
Äänitiedostojen kuunteluohjeet
|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Soap Disco | Levine | 2.40 |  |  |  |  |  |  |
| 2. | Future Kid | Levine | 4.44 |  |  |  |  |  |  |
| 3. | Myself | Levine | 3.05 |  |  |  |  |  |  |
| 4. | Oliver | Levine | 2.38 |  |  |  |  |  |  |
| 5. | The Never Saga | Levine, Carmichael | 3.58 |  |  |  |  |  |  |
| 6. | Loving the Small Time | Levine | 3.32 |  |  |  |  |  |  |
| 7. | To Her, with Love | Levine | 2.52 |  |  |  |  |  |  |
| 8. | Sleepy Windbreaker | Levine, Carmichael | 3.05 |  |  |  |  |  |  |
| 9. | Pantry Queen | Levine, Carmichael | 3.46 |  |  |  |  |  |  |
| 10. | My Ocean Blue | Levine | 3.11 |  |  |  |  |  |  |
| 11. | Captain Splendid | Levine, Carmichael | 5.59 |  |  |  |  |  |  |
|  |  |  | 39.30 |  |  |  |  |  |  |
Kappaleet > Japanin bonuskappale

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 12. | Buddy ”Two Shoes” Wilson | Levine, Carmichael | 2.29 |  |  |  |  |  |  |
Kokoonpano ja henkilöstö > Yhtye

Adam Levine – laulu, soolokitara
Jesse Carmichael – rytmikitara, laulu
Mickey Madden – basso
Ryan Dusick – rummut
Kokoonpano ja henkilöstö > Lisämuusikot

Roger Manning – koskettimet
Kokoonpano ja henkilöstö > Tuotanto

| --- | --- |
 Rob Cavallo – tuottaja  Mark Agostino – tekniikka  Ken Allardyce – tekniikka  Billy Bowers – tekniikka  David Campbell – sovitus  Adam Day – kitarateknikko  Jerry Finn – tekniikka, miksaus  Tony Flores – tekniikka :  Barry Goldberg – tekniikka  Brandon Harris – tekniikka  Steve Holroyd – tekniikka  Billy Kinsley – tekniikka  Bob Ludwig – masterointi  John Srebalus – tekniikka  Katherine Delaney – suunnittelu, valokuvaus  Alison Dyer – valokuvaus
Timo Otonkoski

Timo Pyry Juhani Otonkoski (s. 23. helmikuuta 1956 Helsinki) on suomalainen kantasolututkimuksiin erikoistunut ylilääkäri ja Helsingin yliopiston professori.
Otonkoski valmistui Helsingin yliopistosta lääketieteen lisensiaatiksi 1981 ja lääketieteen tohtoriksi 1989.Helsingin yliopistossa valmistuneen väitöskirjan aiheena oli a Functional maturation of the human endocrine pancreas during fetal development: an in vitro study (Ihmisen endokriinisen haiman toiminnallinen kypsyminen sikiön kehityksen aikana: in vitro -tutkimus). Hän on toiminut vuodesta 2012 alkaen lääketieteellisen kantasolututkimuksen professorina Helsingin yliopistossa. Otonkoski on toiminut Helsingin yliopiston lastensairaalan ylilääkärinä vuodesta 2007 lähtien. Otonkoski sai vuonna 2018 Matti Äyräpään palkinnon tyypin 1 diabeteksen kantasolututkimuksista. Otonkosken johtama työryhmä on löytänyt TYK2-geenin, jonka toimintaa estämällä voidaan pysäyttää insuliinia tuottavien beetasolujen tuho. Beetasolujen tuho taas aiheuttaa tyypin 1 diabeteksen puhkeamisen. Tutkimustuloksen toivotaan auttavan tyypin 1 diabeteksen estolääkkeen kehittämiseen tyypin 1 diabeteksen riskiryhmille.
The Killer

| The Killer> Dip huet seung hung |
| --- | --- |

Ohjaaja:  John Woo
Käsikirjoittaja:  John Woo
Tuottaja:  Tsui Hark
Säveltäjä:  Lowell Lo
Kuvaaja:  Peter Pau Wing-Hung Wong
Leikkaaja:  Kung Ming Fan
Pääosat:  Chow Yun-Fat Danny Lee Sally Yeh Kong Chu Kenneth Tsang
Valmistustiedot
Valmistusmaa:  Hongkong
Tuotantoyhtiö:  Film Workshop Golden Princess Film Production Limited
Ensi-ilta:  1989
Kesto:  111 minuuttia
Alkuperäiskieli:  kantoninkiina japani
Budjetti:  18 255 083 HK$
Aiheesta muualla
IMDb 
Elonet
AllMovie
Infobox OKNimi-testi OK: 
The Killer (Dip huet seung hung) on vuonna 1989 valmistunut hongkongilainen toimintaelokuva, jonka on ohjannut John Woo. Elokuvaa pidetään yhtenä hänen parhaimmistaan. Sekä ohjaaja että elokuvan pääosan esittäjä Chow Yun-Fat ovat siirtyneet sittemmin Hollywoodiin.
Juoni

Elokuva kertoo salamurhaajasta, joka ottaa vastaan viimeisen tappokeikkansa saadakseen rahaa vahingossa sokaisemansa laulajattaren näön korjaamiseen. Hänet petetään kuitenkin toimeksiantajansa puolelta.
Roolit

| 0 | 1 | 2 |
| --- | --- | --- |
|  Yun-Fat Chow  | … |  Ah Jong   |
|  Danny Lee  | … |  tarkastaja Li Ying   |
|  Sally Yeh  | … |  Jennie   |
|  Kong Chu  | … |  Fung Sei   |
|  Kenneth Tsang  | … |  konstaapeli Tsang Yeh   |
|  Fui-On Shing  | … |  Wong Hoi   |
|  Wing-Cho Yip  | … |  Wong Dung-Yu   |
|  Fan Wei Yee  | … |  Paul Yau   |
|  Barry Wong  | … |  ylitarkastaja Dou   |
|  Parkman Wong  | … |  tarkastaja Chan Bok   |
|  Alan Ng  | … |  tappaja   |
|  Yamson Domingo  | … |  henkivartija   |
|  Siu Hung Ngan  | … |  henkivartija   |
|  Kwong Leung Wong  | … |  Wong Hung  |
Aiheesta muualla

DVDPlazan arvostelu elokuvasta (Arkistoitu – Internet Archive)
Timo Närväinen

Timo Närväinen (s. 1950, Jyväskylä) perusti vuonna 1972 levy-yhtiön Olarin Musiikki Oy. Toimi samalla nykyisen Universal Musicin tuotepäällikkönä 1976-1992 (yhtiön nimi tänä aikana Discophon, Sonet, Sonet-Polar ja PolyGram).
Tero Forsell

| Tero Forsell> Henkilötiedot |
| --- | --- |
Syntynyt: 10. marraskuuta 1976 (ikä 47) Turku, Suomi
Kansalaisuus:   Suomi
Jääkiekkoilija
Lempinimi:  Forre
Pelipaikka:  hyökkääjä
Maila:  oikea
Pituus:  178 cm
Paino:  84 kg
Seura
Seura:  TuTo Hockey
Sarja:  Mestis
Pelaajaura
Pääsarjaura:  1999–2004
Aik. seurat:  Brûleurs de Loups de Grenoble   TPS (SM-liiga)
Tero Forsell (s. 10. marraskuuta 1976 Turku) on suomalainen jääkiekkoilija. Forsell on Mestiksen ja jääkiekon I.divisioonan parhaimpia pelaajia kautta aikojen, ja TuTon runkopelaaja. Yhtä ulkomaankautta (2003–2004 Ranskan pääsarjassa Ligue Magnusissa) sekä yhtä SM-liigassa pelattua kautta (jolloin Forsell voitti SM-kultaa) lukuun ottamatta Forsell on pelannut koko uransa TuTossa, vuodesta 1996 alkaen. Forsell on myös pelannut 2 B-maaottelua.
Koulutukseltaan ja ammatiltaan Forsell on yhdyskuntatekniikan insinööri. Forsell avioitui 4.8.2007
Forsell rikkoi kaudella 2006–2007 omissa nimissään olleen Mestiksen vanhan piste-ennätyksen, joka oli 62 pistettä. Uudeksi Mestiksen piste-ennätykseksi muodostui 24+47=71 pistettä 45 ottelussa. Mestistä edeltäneen ykkösdivisioonan piste-ennätys on Arto Heiskasen nimissä kaudelta 1989–1990, jolloin Heiskanen teki 44 pelissä 58 maalia ja antoi 52 maalisyöttöä, tehden yhteensä 110 pistettä.
Forsell on toiminut urallaan TuTon kapteenina neljään otteeseen kausina 1998–1999, 2001–2002, 2002–2003 sekä osan kautta 2004–2005. Kaudella 2006–2007 Forsell oli joukkueen varakapteeni.
Forsell solmi kausille 2007–2009 jatkosopimuksen (1+1 vuotta). Ennen kautta 2007–2008 Forsellilla oli koossa 294 syöttöpisteitä, ja Forsell rikkoikin 300 syöttöpisteen rajapyykin heti kauden alkuvaiheilla, 23. syyskuuta pelatussa SapKo–TuTo-ottelussa.
16. marraskuuta 2007 pelatussa Titaanit–TuTo-ottelussa Forsell saavutti 450. tehopisteen rajapyykin Suomen toiseksi korkeimmalla sarjatasolla.
Forsell sai 400 pelattua runkosarjaottelua täyteen 21. marraskuuta 2007 pelatussa TuTo–Jukurit-ottelussa
Mestaruuteen päättyneen kauden 2007–2008 jälkeen Forsell empi pitkään peliuransa jatkoa, kunnes ilmoitti marraskuussa 2008 palaavansa kaukaloihin.
Forsellin palkinnot ja ennätykset

Suomen mestaruus kaudella 1999–2000 (TPS)
Hopeaa Ranskan pääsarjasta 2003–2004
Kultainen kiekko -palkinto 2001–2002
Kultainen kiekko -palkinto 2007–2008
Mestiksen tehopelaaja 2001–2002
Mestiksen paras pistemies 2001–2002
Mestiksen paras pistemies 2005–2006
Mestiksen paras pistemies 2006–2007
Mestiksen paras pistemies 2007–2008
Mestiksen paras pelaaja 2005–2006
Mestiksen paras pelaaja 2006–2007
Mestiksen paras hyökkääjä 2005–2006
Mestiksen paras hyökkääjä 2006–2007
Mestiksen paras hyökkääjä 2007–2008
All-stars-ykkössentteri 2006–2007
All-stars-ykkössentteri 2007–2008
Mestiksen piste-ennätys, 71 pistettä (24+47) kaudelta 2006–2007